
Varaždin, 24. srpnja 2025. godine
Z A P I S N I K
Sa 55. sjednice Upravnog vijeća Ljekarne Varaždinske županije (dalje u tekstu: Upravno vijeće), održane dana 24. srpnja 2025. godine s početkom u 16:00 sati.
Predsjednica Upravnog vijeća pozdravlja prisutne članove te sukladno članku 13. Poslovnika o radu Upravnog vijeća zaključuje da su sjednici Upravnog vijeća nazočni članovi:
1. Maja Hrešć, predstavnica osnivača ,predsjednica Upravnog vijeća,
1. Robert Dukarić, predstavnik osnivača, zamjenik predsjednice Upravnog Vijeća,
1. Krešimir Grđan, predstavnik osnivača,
1. Draženka Vincek Mišak, predstavnica radnika visokoškolske spreme,
1. Silvija Modrić, predstavnica radnika.
	Predsjednica Upravnog vijeća utvrđuje da postoji kvorum za pravovaljano odlučivanje i donošenje odluka. Također konstatira da su sjednici nazočni i ravnatelj Ljekarne Mirko Magić, zapisničar Matija Hlad, i mr.sci. Maja Šegović, zamjenica ravnatelja.
Predsjednica daje na raspravu predloženi dnevni red:
1. [bookmark: _Hlk192673251]Verifikacija Zapisnika sa 54. sjednice Upravnog vijeća od 26. svibnja 2025. godine
Referent: Maja Hrešć, predsjednica;
2. Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2025. godine do 31. svibnja 2025. godine
Referent: Vlasta Tuđa, voditeljica računovodstva,
3. Odluka o prihvaćanju izvješća o postupku javne nabave usluge čišćenja poslovnih prostora Ljekarne Varaždinske županije te prihvaćanju Odluke o odabiru najpovoljnijeg ponuditelja, broj postupka javne nabave: N-7/2025,
Referent: Mirko Magić, ravnatelj; Matija Hlad, savjetnik (pravnik);
4. Donošenje Odluke o odobrenju zapošljavanja 2 magistra farmacije (m/ž) na neodređeno
Referent: Mirko Magić, ravnatelj
5. Razno.
Predloženi dnevni red je prihvaćen jednoglasno.


TOČKA 1. DNEVNOG REDA
Verifikacija Zapisnika sa 54. sjednice Upravnog vijeća od 26. svibnja 2025. godine
Referent: Maja Hrešć, predsjednica;
Predsjednica poziva članove da iznesu primjedbe. 
Silvija Modrić navodi kako nije bila prisutna te je suzdržana.
Predsjednica zatvara raspravu te otvara glasanje.
Zapisnik sa 54. sjednice je verificiran sa 4 glasa ZA i 1 glas SUZDRŽAN.

TOČKA 2. DNEVNOG REDA
Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2025. godine do 31. svibnja 2025. godine
Referent: Vlasta Tuđa, voditeljica računovodstva,
Predsjednica daje riječ ravnatelju Ljekarne Varaždinske županije, g. Mirku Magiću.
Financijsko izvješće Ljekarne Varaždinske županije za razdoblje od  01. siječnja 2025. godine, do 31. svibnja 2025. godine sastavljen je prema odredbama Zakona o računovodstvu i primjenom Hrvatskih standarda financijskog izvještavanja.
Iz dostavljenih podataka vidljivo je da su ostvareni:
· Ukupni prihodi 			9.604.969,46 €
· Ukupni rashodi 			9.108.339,39 €
· Višak prihoda nad rashodima  	496.630,07 €
U usporedbi s istim razdobljem prethodne godine, ukupni prihodi veći su za 49,02 %, dok su ukupni rashodi veći za 46,08 %. U promatranom razdoblju posluje ukupno 18 ljekarničkih jedinica, dok ih je u istom razdoblju prošle godine bilo 15.
Materijalni rashodi su veći za 18,31 %, dok su rashodi za zaposlene veći za 37,83 % u odnosu na isto razdoblje prošle godine. Osim većeg broja ljekarničkih jedinica, povećao se i broj zaposlenih kojih je sada 87 dok ih je u prethodnoj godini bilo 81.
Predsjednica se zahvaljuje te otvara raspravu.
Predsjednica zatvara raspravu te otvara glasanje.
Upravno vijeće jednoglasno donosi Odluku o prihvaćanju Financijskog izvješća o poslovanju Ljekarne Varaždinske županije za razdoblje 01. siječnja 2025. godine do 31. svibnja 2025. godine.
TOČKA 3. DNEVNOG REDA
Odluka o prihvaćanju izvješća o postupku javne nabave usluge čišćenja poslovnih prostora Ljekarne Varaždinske županije te prihvaćanju Odluke o odabiru najpovoljnijeg ponuditelja, broj postupka javne nabave: N-7/2025,
Referent: Mirko Magić, ravnatelj; Matija Hlad, savjetnik (pravnik);
Predsjednica daje riječ ravnatelju, Mirku Magiću.
	Ravnatelj daje riječ ovlašteniku za provedbu postupaka javne nabave, Matiji Hladu. Isti navodi kako je za nabavu usluge čišćenja bilo predviđeno 55.000,00 € no da je zbog promjena tržišta na radu i povećanja cijena odabrana ponuda iznosila blizu 90.000,00 €. U otvorenom postupku pristigle su 3 ponude, pri čemu je kao najpovoljniji ponuditelj izabrana tvrtka Domus grupa. Navodi i da je povećana satnica za Ljekarnu Ludbreg te da će se usluga čišćenja vršiti u novim ljekarnama. 
	Draženka Vincek Mišak pita u čemu je takva velika razlika pri čemu ravnatelj odgovara kako su oni skoro duplo jeftini od drugih ponuda a da je u postupku javne nabave Doma zdravlja pristigla samo jedna ponuda. Ravnatelj navodi kako će Ljekarna u sljedećih godinu dana pokretnuti studiju isplativosti “outsourcanja” čišćenja ili ćemo zaposliti vlastite čistače (m/ž). 
	Draženka Vincek Mišak pita da li se radilo po pitanjima glede hodograma čišćenja.
	Ravnatelj odgovara kako postoje problemi oko radnog kadra i ophođenja prema predmetnom poslu čišćenja, ali da će se aktivnije potruditi da se izvrše svi radni zadaci. Navodi i da pojedinačne slučajeve prijavljujemo ovlaštenim osobama tvrtke. 
	Matija Hlad navodi kako je u prilogu ugovora popis kemikalija i sredstava koja moraju ispunjavati EU norme glede sastava i kvalitete.  
	Nakon kratke rasprave Predsjednica zaključuje istu te otvara glasanje. 
	Upravno vijeće donosi Odluku jednoglasno.

TOČKA 4. DNEVNOG REDA
Donošenje Odluke o odobrenju zapošljavanja 2 magistra farmacije (m/ž) na neodređeno
Referent: Mirko Magić, ravnatelj
Predsjednica daje riječ ravnatelju Mirku Magiću.
Ravnatelj navodi kako je naša želja bila da novootvorena Ljekarna Vidovec radi u dvije smjene ali da se već dugo vremena nije javio nitko na najtečaj za radno mjesto magistra farmacije i da predmetna ljekarna mora raditi u jednoj smjeni.
Od prije tražimo 5 magistara farmacije a sa ovom odlukom povećavamo broj traženih magistara farmacije na 7. Navodi i da je u međuvremenu jedna radnica dala otkaz pa posljedično čemu tražimo nova 2 odobrenja za zapošljavanje.
	Predsjednica se zahvaljuje te otvara raspravu.
	Draženka Vincek Mišak pita ima li kakvih novosti.
	Ravnatelj navodi kako se u Brezničkom Humu otvara privatna ljekarna i da će zaposliti jednog magistra farmacije pri čemu će ponuditi stan. Ljekarna Varaždinske županije čeka rujan 2025. godine kada će diplomirati dosadašnji studenti na fakultetima u Osijeku, Zagrebu i Splitu.
Nakon kratke rasprave Predsjednica zaključuje raspravu te otvara glasanje. 
	Upravno vijeće donosi Odluku jednoglasno.

TOČKA 5. DNEVNOG REDA
RAZNO
Draženka Vincek Mišak pita ima li kakvih novosti glede robota u Ivancu.
Ravnatelj navodi kako je završeno prethodno savjetovanje i da se trenutno istražuje tržište i da je dogovoren sastanak radi specifikacije detalja oko samog robota. Navodi da je to velik posao koji uključuje zaštitu na radu, građevinske radove, razmještaj instalacija i da sve treba pomno isplanirati.
Matija Hlad navodi kako je u prethodnom sasvjetovanju postavljeno skoro 50 pitanja i da će se izmijeniti konačna dokumentacija sa ciljem da se prikupi što više rješenja. Otvorena su pitanja kapaciteta kutija, broj ruku, brzina iskladištenja i ostala tehnička pitanja. 
Draženka Vincek Mišak navodi kako je ljekarna Centrala funkcionirala normalno (ali na 2 blagajne) dok se u pozadini radilo na instalaciji robota. 
Ravnatelj navodi kako se radi novi nacrt prostora koji predviđa dvije varijante robota i da će po izradi i održanom sastanku znati više detalja.  

Predsjednica zatvara sjednicu u 16:30 sati.

	Zapisničar:
Matija Hlad
	Predsjednica Upravnog vijeća
Ljekarne Varaždinske županije
Maja Hrešć

